શીર્ષક: Pfizer વૅક્સિન : કોરોનાની 'પહેલી અસરકારક રસી' ભારતને મળશે? - BBC TOP NEWS\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મિન્ટના અહેવાલ મુજબ પીફાઇઝરના પ્રવક્તાએ કહ્યું કે કંપની માને છે કે આ રસી ભારતના રસીકરણ કાર્યક્રમના શરૂઆતના તબક્કાનો અગત્યનો ભાગ બની શકે છે.

પ્રવક્તાએ કહ્યું, "અમે ભારત સરકાર સાથે દેશમાં રસી ઉપલબ્ધ કરાવવા માટેની વાતચીતને આગળ વધારવા માટે પ્રતિબદ્ધ છીએ."

અહેવાલ મુજબ સરકારી અધિકારીએ નામ ન આપવાની શરતે પુષ્ટિ કરી કે ભારત આરએનએ રસી માટે પીફાઇઝર કંપની સાથે વાત કરી રહ્યું છે અને આ સિવાય અનેક ભારતીય તથા વિદેશી ઉત્પાદકો સાથે પણ વાત કરાઈ રહી છે, જેઓ અન્ય સંભવિત રસી તૈયાર કરી રહ્યા છે.

પીફાઇઝરના પ્રવક્તાએ કહ્યું કે કંપની 2020 સુધીમાં રસીના પાંચ કરોડ ડોઝ અને 2021 સુધીમાં 1.3 અબજ ડોઝ તૈયાર કરવાની આશા રાખે છે.

આને કોરોના વાઇરસની પહેલી અસરકારક વૅક્સિન માનવામાં આવે છે, જેણે 90% કરતાં વધારે લોકોને કોરોના વાઇરસથી રક્ષણ આપ્યું હોવાનો દાવો પ્રારંભિક વિશ્લેષણના આધારે કરાયો છે.

આ વૅક્સિનનું પરીક્ષણ છ દેશના 43,500 લોકો પર કરવામાં આવ્યું હતું, હજી સુધી સુરક્ષાને લઈને કોઈ પ્રશ્ન ઊઠ્યો નથી. કંપની આ મહિનાના અંત સુધીમાં ઇમર્જન્સી પરવાનગી માટે અરજી કરી શકે છે.

રો-પૅક્સ ફેરીના ઉદ્ઘાટનના એક દિવસમાં જ સેવા ઠપ

આઠ નવેમ્બરે વડા પ્રધાન નરેન્દ્ર મોદીએ જે ઘોઘા-દહેજ રો-પૅક્સનું ઉદ્ઘાટન કર્યું, તેને મંગળવારે ટેકનિકલ ખામીને કારણે સસ્પેન્ડ કરવી પડી હતી.

ઘોઘા-દાહેજ રોપૅક્સના 'વૉયેજ સિમ્ફની'માં ટેકનિકલ ખામી સર્જાઈ હતી, જોકે રો-પૅક્સનું સંચાલન કરતા ડિટૉક્સ ગ્રૂપે કહ્યું છે કે કલાકોમાં ખામીને દૂર કરવામાં આવી અને બુધવારે સર્ટિફાઇડ ઍજન્સી પાસે પરીક્ષણ બાદ ફરી શરૂ થશે.

ઇન્ડિયન એક્સપ્રેસના અહેવાલ મુજબ ડિટૉક્સ ગ્રૂપના ચૅરમૅન ચેતન કૉન્ટ્રાક્ટરે કહ્યું, "રિફ્યૂલિંગ સમયે કીચડ આવી ગયું હતું અને ડિઝલ જનરેટર (ડીજી) ચોક થઈ ગયું હતું. જેને ચાર કલાકમાં સાફ કરી દેવાયું હતું, હવે બુધવારે પ્રમાણિત ઍજન્સી નિરીક્ષણ કરશે અને ફરી રો-પૅક્સની સેવા શરૂ કરવામાં આવશે."

ગુજરાતમાં સૌથી મોટું 'ટૉય મ્યુઝિયમ' બનાવવાની તૈયારી

ગુજરાત સરકાર દુનિયાનું સૌથી મોટું ટૉય મ્યુઝિયમ બનાવવા જઈ રહી છે, જેમાં 11 લાખ રમકડાં મૂકવામાં આવશે.

ગાંધીનગરના ગિફ્ટ સિટીમાં મ્યુઝિયમનું નિર્માણ આવતાં ત્રણથી પાંચ વર્ષમાં 1500 કરોડ રૂપિયાના ખર્ચે કરાશે.

ઇન્ડિયન એક્સપ્રેસના એક અહેવાલ મુજબ આ ટૉય મ્યુઝિયમ વડા પ્રધાન નરેન્દ્ર મોદીની પરિકલ્પના છે, જેની મારફતે ભારતના સ્થાનિક રમકડાં ઉદ્યોગને પ્રોત્સાહન...